સૈફ અલી ખાન અને નવાઝુદ્દીન સિદ્દીકી સ્ટારર સેક્રેડ ગેમ્સ પર વિવાદ શાંત થવાનું નામ નથી લઈ રહ્યો. નેટફ્લિક્સ પર આવેલી ભારતની પ્રથમ ઓરિજિનલ વેબ સીરિઝ રિલીઝ બાદ ચર્ચામાં છે. આ વેબ સીરિઝમાં પૂર્વ પ્રધાનમંત્રી રાજીવ ગાંધી વિશે અપમાનજનક શબ્દોના ઉપયોગ પર વાંધો ઉઠાવાયો હતો. આ મામલો કોર્ટ અને પોલીસ પાસે પહોંચી ગયો છે. મળેલી માહિતી પ્રમાણે, તમામ વાંધા-વિવાદ છતાં નેટફ્લિક્સે વિવાદિત ડાયલોગ હટાવવાનો ઈનકાર કર્યો છે.